als_Latn dik_Latn sag_Latn
Oborret e shtëpive janë shndërruar në moçale nga ujërat e zeza e cila shpesh depërton edhe në dhomat e shtëpive, ndërsa si rezultat i kësaj, fëmijët gjithnjë kanë probleme me shëndetin.
Komuna e Tetovës disa herë ka premtuar se do e rregullojë këtë problem, por deri më tani, nuk kanë ardhur as ta vizitojnë këtë lagje e leje më të zgjidhin hallin e banorëve, shprehen banorët e Çarshisë së epërme.
-Fillimisht i bëj t`fala Ali Ahmetit, Teuta Arifit, e Hazbi Likës, që më kanë premtu në gjimnaz para katër vitesh, më thanë, xhaxha u krye puna e kanalizimit të Murat Bafqarit, dhe prej atëherë e deri sot nuk kanë ardh as të shohin lagjen. Ndërsa më premtuan të tre, Ali Ahmeti, Teuta Arifi, Hazbi Lika. Jamën e kam këtu ndërsa ja ku rri, edhe atë po të mbushet dy metra jama më fytet në dhomë.
-Kemi pesë (fëmijë) edhe ata pothuajse se në tre ditë apo katër ditë në doktor i dërgojmë.
-Kemi ngel krejt, nga pesë pastrime në muaj bëjmë, uji na mbyti, s’rijmë dot jashtë, për të dëmtua mos pyet, të sëmurë janë gjithnjë, gjithnjë të sëmurë. Në doktor gjithnjë me barna të llojllojshme, era e keqe vjen.
Banorët shprehen të revoltuar se, nëse kjo punë nuk zgjidhet, ata do të marrin masa më radikale, duke bllokuar rrugën dhe duke dalë në protesta para komunës, ku edhe iu është premtuar se do të zgjidhet ky problem i kamotshëm.
-Do marrim masa do shkojmë deri në fund, duan nuk duan pushtetarët se premtimet i japin kur vijnë zgjedhjet ndërsa punë nuk sosin. Pasi i marrin votat dhe lamtumirë, katër vite i kanë siguruar por edhe neve duhet të na sigurojnë diçka. Fëmijët luajnë top këtu, jamat jashtë e dëgjuat erën kushtet janë katastrofë, u shpreh Burhan Jonuzi. përgjegjës i lagjes “Murat Bafqari”.
Ndryshe, lagja “Murat Bafqari” e Çarshisë së epërme, ka vite që qëndron në këtë gjendje, dhe investimi i vetëm që është bë në këtë lagje, janë kalldërmat e vendosura shumë vite më parë dhe asgjë më tepër, thonë banorët. Bashkim Sulejmani
als_Latn als_Latn als_Latn als_Latn als_Latn als_Latn als_Latn als_Latn